Ez da beharrezkoa izango nortasun fisikoaren ziurtagirien kopia aurkeztea, baldin eta hezkuntza- arloko sail eskuduna baimentzen bada dagozkion erregistroetan identitate pertsonaleko datuak zuzenean egiaztatzeko.

- b) Ordezkari baten bidez jardunez gero, Administrazio Publikoen Administrazio Prozedura Erkidearen urriaren 1eko 39/2015 Legearen 5. artikuluan ezarritakoarekin bat eginez, ordezkaritza egiaztatzen duen dokumentua aurkeztuko da.

Prozeduran interesdun direnen ordezkariak egoitza elektronikoan eskuragarri dagoen Ahalordetzeen Erregistro Elektronikoan inskribatu beharko dira. Nolanahi ere, izapideak bitarteko elektronikoen bidez egin beharko dira, Administrazioarekiko harreman elektronikoak izatera behartuta dagoen pertsona interesdun baten ordezkari direnean. c) Pertsona juridiko pribatua bada, dagokion sozietatearen, fundazioaren edo erakundearen eraketa-agiria, administrazio-erregistroan inskribatua, hala badagokio, nahitaezkoa, bai eta haren ordezkari gisa jardungo duenaren izendapena edo egiaztagiria ere. Nolanahi ere, erakundearen nortasun juridikoaren egiaztapena eta jarduteko ahalmena frogatzeko agiri hauetako kopia autentifikatu bat aurkeztuko da: eraketa-eskritura edo -agiria, estatutuen agiria edo sortze-akta, jarduerari buruzko arauak zehazten dituena. Halaber, nagusi-karguak betetzen dituzten pertsonak edo pertsona juridikoaren kapitalaren %20aren edo gehiagoren titular direnak jasoko dituen ziurtagiria aurkeztuko da.

- d) Pertsona juridiko publikoa bada, jarduera garatzeko eskumena ematen dion zerbitzu juridikoaren txostena, erabakia hartzeko organo eskudunaren erabakia eta haren ordezkari gisa jarduten duenaren izendapena edo egiaztapena aurkeztuko dira.
- 2. - Ikastetxearen sustatzailea dekretu honen 6.2 artikuluan jasotako ezein kasutan ez dagoela dioen adierazpena.
- 3. - Ikastetxearen proiektu pedagogikoa, datu hauek azalduta: proposatzen den izen espezifikoa; xedea; helburuak; bitarteko materialak; estaliko duen eremu geografikoa, eta ikastetxearen eguneko eta asteko funtzionamendu-ordutegia.

4.- Irakasleen zerrenda eta, hala badagokio, jardueraren hasieratik, irakaskuntza emateko nahitaez eduki behar diren beste profesional batzuena, titulazioa adierazita eta tituluaren kopia autentikatua aurkeztuta. Eta urtarrilaren 1eko 1/1996 Lege Organikoaren 13.5 artikuluan ezarritakoarekin bat (Adingabearen babes juridikoarena, Kode Zibilaren eta Prozedura Zibilaren aldaketa partziala egitekoa), adingabeekin ohiko harremana izatea eragiten duten jarduerak egingo dituzten langile guztiek sexu-askatasunaren eta sexu-ukigabetasunaren aurkako delituren batengatik eta gizakien salerosketagatik epai irmo bidez kondenatuta ez izatearen betebeharra betetzen dutela egiaztatzen duen agiria. Zerrenda eta egiaztagiri horien ordez, 26. artikuluko 3. apartatuan jasotako gehieneko epean aurkezteko konpromisoa hartu ahal izango da.

- 4. apartatu honetan aipatutako titulazioaren kopia eta kondenatuta ez dagoela ziurtatzen duen agiriaren ordez, irakasleak edo profesionalak baimena eman ahal izango dio hezkuntza-arloko sail eskudunari zuzenean egiazta dezan dagozkion tituluen eta zigortuen erregistro ofizialetan.
- 5.- Ikastetxeak irakaskuntzak emateko izango duen material didaktikoaren eta ekipamenduaren zerrenda, edo 26. artikuluko 3. apartatuan jasotako gehieneko epean zerrenda hori aurkezteko konpromiso formala.